procesaur/Wiki.mk huggingface dataset:
Полчишки манастир

Полчишки манастир — манастир во прилепското село Полчиште.
1 Местоположба
Манастирот се наоѓа југозападно од селото, оддалечен околу 1,5 километри во местото односно на самиот врв на гребенот (ридот) Скрка во Мариово. Местоположбата на манастирот е специфична. Изграден е на врвот Панделе на надморска височина од 1.344 метри. Свети Пантелејмон во Мариово се нарекува со името Панделе, па затоа и местото на кое се наоѓа манастирот го добило името Панделе.
До манастирот се стигнува по стрмен кривулест пат, каде доминира врвот, што овозможува глетка на цело Мариово како на дланка. Според усните преданија кај народот од овој крај, многупати се вели дека „Панделе е на високо и гледа сè“.
2 Историја
Манастирот првпат бил изграден околу 1830 година од Коле Папаров, за кого други податоци не се познати и не се сочувани. Манастирот бил изграден од дрвена граѓа. Така останал до изградбата на црквата од тврда градба.
Околу 1938 година на Тодија Рошков му се претскажало да изгради црква на истото место, од тврда градба. Црквата била изградена под негово раководење со сесрдна помош од луѓето на околните села, претежно од Полчиште. Храмот бил изграден на нова локација да не се урни веќе постојната црква, иако била од дрвена граѓа, и поради новата локација утврдена на гребен од кој може да се гледа од сите страни.
Новоизградената црква била поголема, сепак со скромни димензии и архитектура. Формата е правоаголна, долга 7 метри, а широка 6 метри. Ѕидовите се од камен, со бел малтер. Покривот е со две косини, со мала купола. Направен е од понови материјали, со замена на стариот покрив, кој бил од камени плочи, со какви се покриени и најголемиот број куќи во Мариово. Има две врати, од западната и јужната страна.
Црквата е осветена е од митрополитот Преспанско-пелагониски г. Петар, на 11 октомври 1985 година. Покрај славата на денот посветен на Свети Пантелејмон, 9 август, се слави и денот на осветувањето на црквата 11 октомври и денот посветен на Свети Ѓорѓи, Ѓурѓовден на 6 мај.
Со изградбата на новата црква, старата била оставена на забот на времето, која се урнала. Останало само обележје каде се наоѓала. По претскажување на Карафила Гогова од Полчиште, на нејзина иницијатива и сесрдно залагање 1985 година, почната е и изградена нова, мала црква на старата локација, односно на избраното место. Новата црквичка е правоаголна, со скромни димензии, должина од 4 метри, ширина од 3 метри и височина од 2,5 метри. Црквичката е посветена исто така на Св. Вмч. Пантелејмон. Внатрешноста не е зографисана, а иконостасот е скромен, направен од дрво.
Во манастирскиот двор се наоѓа и истоименото археолошко наоѓалиште (Свети Пантеле), кој претставува кастел од раноантичко време.
3 Градби во манастирот
Манастирскиот комплекс е составен од: главната и новата манастирска црква, конакот, трпезаријата, како и други помошни објекти.
3.1 Црква „Св. Пантелејмон“ (стара)
Главната манастирска црква е посветена на Свети Пантелејмон, по која е и наречен целиот манастир.
3.2 Црква „Св. Пантелејмон“ (нова)
Помалата манастирска црква е посветена исто така на Свети Пантелејмон.
4 Галерија
Розацеа

Розацеа - хронично заболување на кожата на лицето.
1 Симптоми
Розацеата се изразува преку појава на црвенило на лицето, придружено со испукани капилари и гнојни брончиња. Не постои јасна причина за настанувањето на ова заболување, но дефинитивно се должи на претераната реактивност на капиларите, на претераниот одбранбен и воспалителен одговор на кожата на вообиачените дразби и на присуството на одредени паразити во поголем број. Најчесто се јавува кај жените на средна возраст, со нежен, светол тен на кожата.
На почетокот, розацеата се појавува во вид на минливо, краткотрајно црвенило на лицето, обично по влегување во топла просторија, по изложеност на сонце и по јадење лута или зачинета храна или пиење топли напивки. Исто така, црвенилото се појавува и при најмало возбудување и стрес, а со текот на времето, црвенилото трае подолго и, најпосле, станува постојана појава на лицето. Оваа прва фаза може да трае од неколку месеци до неколку години, со повремена појава на ситни гнојни брончиња, кои наликуваат на акни. Постојаното црвенило е последица на проширените крвни садови во кожата на лицето, кои поради постојаното наизменично стегање и опуштање ја губат еластичноста и стануваат трајно проширени.
2 Терапија
Распуканите капилари се третираат со васкуларни ласери со одредена должина на брановите, која се апсорбира само од хемоглобинот во крвните садови, така што ласерската енергија се претвора во топлотна и капиларите се затвораат. Овие третмани вообичаено се преземаат во постудено време, т.е. во есен, зима или рана пролет. Исто така, може да се користат лековити кремови и кремови за нега на лицето, како и антибиотици и ретиноиди. Сепак, бидејќи станува збор за хронично заболување, не постои трајно решение, туку само се контролираат симптомите.
Анастасија Богдановски

Анастасија Богдановски - македонска пливачка.
1 Животопис
Анастасија живее во Фанвуд, Њу Џерси, а студира биомедицинско инженерство на Универзитетот „Џон Хопкинс“ во Балтимор.
2 Кариера
2.1 Светско првенство 2015
На светското првенство во Казан, одржано во август 2015 година, Богдановски го освоила 35. место на трката на 100 метри слободен стил и ја обезбедила олимписката Б-норма. Притоа, постигнала време од 56,12 секунди, со што поставила нов рекорд на Македонија, соборувајќи го претходниот свој рекорд за 24 стотинки. Претходно, таа поставила рекорд и на трката на 200 метри слободен стил, со време од 2 минути, една секунда и 280 стотинки.
Тикови

Тикови (англиски: ''tic'') - ненадејни, повторувачки и ненамерни моторни движења на ист мускул или група мускули, односно повторувачки вокални симптоми. Тиковите можат да зафатат која и да било група мускули, но најчесто се јавуваат на лицето и, воопшто, на главата.
1 Симптоми
Тиковите претставуваат начин на ослободување од одредена внатрешна емоционална напнатост. Тие се јавуваат изолирано или придружени со други бихејвиорални нарушувања (потешкотии во учењето, недостиг на внимание, пелтечење, панични напади, фобии итн.). Моторните тикови се делат на едноставни и сложени. Првите опфаќаат едноставни движења или вокални симптоми (трепкање, шмркање, кревање на веѓите, тресење на главата, воздивнување, кашлање, фрчење или кревање на рамениците), додека сложените се состојат од серија моторни движења со истиот редослед. На пример, детето може да тропка со едната нога, па со другата и да потскокнува.
2 Класификација
Во однос на времетраењето, тиковите се делат на минливи, хронични и Туретов синдром. Минливите тикови се јавуваат кај 5-25% од училишните деца и траат најмалку еден месец, но не подолго од една година. Другите два типа тикови имаат слична основа, симптомите се појавуваат на возраст под 21 година, а разликата е во степенот на растројството. Хроничните тикови се јавуваат кај 4% од децата, а просечно се јавуваат на возраст од седум години. Туретовиот синдром е застапен кај помалку од 1% од децата, а се појавува на возраст од 4-15 години, иако се забележани случаи и кај деца под една година. Кај овој синдром се забележуваат и сложени вокални тикови, изразени како ненадејно експлозивно кажување непристојни зборови или фрази (копролалија).
Тиковите почесто се јавуваат кај момчињата, а нивната етиологија е непозната. Сепак, нивната појава најчесто се објаснува преку семејните проблеми или со помош на одредени биолошки фактори. Единствено, Туретовиот синдром е моногенетска наследна болест. Се проценува дека 1,2% од населението е носител на мутираниот ген, но само половина од тие луѓе во одреден момент манифестираат некои симптоми.
3 Терапија
Третманот на тиковите зависи од сериозноста на симптомите. Притоа, важно е детето да не се опоменува, со цел да не се фиксира за проблемот. Имено, опоменувањето, особено кај поголемите деца, предизвикува срам, а тоа води кон влошување на тикот. Преку разговор со детето, тоа треба да научи да го игнорира тикот, а исто така, тоа треба да спие доволно и да избегнува стресни состојби. Кај сложените тикови, а особено кај Туретовиот синдром, потребни се дополнителни испитувања и подолг третман. Дополнителните испитувања опфаќаат педијатриска процена, како и невролошки и психолошки испитувања. Дури и кај потешките форми, најчесто е доволна психотерапија, а само кај најсериозните случаи се применува терапија со лекови.
Карло Периеро

Карло Периеро ( - ) — италијански минералог кој има извршено обемни истражувања за хемискиот елемент технециум во 1936 година. Тој е откривачот на овој елемент заедно со својот колега, Емилио Сегре (1905-1989), во 1937 година.
Давиде Астори

Давиде Астори (роден на во Сан Џовани Бјанко - починал на во Удине) — поранешен италијански фудбалер кој играл на позиција одбрана
Својата младинска фудбалска кариера ја започнал во екипата на Понтисола. Во периодот од 2006 до 2008 година бил член на Милан, за кој не одиграл ниту еден натпревар, за да во 2008 година потпипше за Каљари. За Каљари имал 174 настапи и постигнал три погодоци. Во сезоната 2014-2015 натпаувал како позајмен во екипата на Рома, а во 2015 се преселил во Фјорентина најпрво на заем до крајот на сезоната 2015-2016 а потоа потпишал и перманентен договор.
Астори своето репрезентативно деби за Италија го направил во 2011 и ја претставувал својата земја 14 пати, постигнувајќи еден гол.
Астори починал од срцев удар на 31-годишна возраст, во Удине кога бил пронајден мртов во неговата хотелска соба пред натпреварот на својот клуб против Удинезе, на 4 март 2018 година.
8 милја (филм)

8 милја (англиски: ''8 Mile'') — американски филм, во режија на Кертис Хенсон. Главните улоги ги играат: Еминем и Ким Бејсингер.
1 Содржина
Џими Смит, наречен „Ребит“ (го игра Еминем) живее во сиромашен кварт и нема успех ниту во работата, ниту во животот, воопшто. Тој е лут затоа што мајка му (ја игра Бесинџер) е алкохоличарка, а загрижен и за помалата сестра. Своите чувства, „Ребит“ ги искажува низ своите паметни раперски стихови, со коишто добива почит кај своите пријатели. Тие го убедуваат да се пријави на неделниот натпревар по рапување, но „Ребит“ не сака да учествува. Сепак, кога ќе запознае една девојка која му дава поддршка и надеж, тој одлучува да се натпреварува при што го победува фаворитот на натпреварот.
Божји џеб (филм)

Божји џеб - американски филм, во режија на Џон Слатери. Главните улоги ги играат: Филип Сејмур Хофман и Ричард Џенкис.
1 Содржина
Лион, лудиот посинет син на Мики е убиен во еден градежен „несреќен случај“. Набргу по закопот, Мики се обидува да ги закопа сеќавањето на тој случај, но еден локален новинар започнува да ја истражува работата и тогаш, нештата стануваат сè полоши и полоши.
Курир (филм)

Курир - (англиски: ''The Bag Man'') американски филм, во режија на Дејвид Грович. Главните улоги ги играат: Роберт Де Ниро и Џон Кјузак.
1 Содржина
Џек е криминалец (го игра Кјузак) кој седи во запуштен мотел, чекајќи го својот шеф. Патем, тој убил неколку луѓе и само треба да ја предаде мистериозната торба. Во текот на таа долга ноќ, преполна со насилство, додека го чека доаѓањето на мафијашкиот шеф, на Џек му се вкрстува патот со убавата девојка Ривка. Кога шефот конечно ќе пристигне, се случува нешто неочекувано...
Реј (филм)

Реј - (англиски: ''Ray'')- американски филм од 2004 година, во режија на Тејлор Хекфорд. Главните улоги ги играат: Џејми Фокс и Кери Вашингтон.
1 Содржина
Филмот претставува биографија на легендарниот американски музичар Реј Чарлс (го игра Фокс). Филмот започнува со приказ на сиромашното детство на Реј, кој на шестгодишна возраст го губи видот. Подоцна, Реј остварува успешна музичка кариера, продавајќи многу плочи и освојувајќи голем број престижни награди, но постепено, обземен од славата, тој заглавува во проблеми со жените и со дрогата.
Никогаш нема да бидам твоја

Никогаш нема да бидам твоја е американски филм, во режија на Ејми Хекерлинг. Главните улоги ги толкуваат: Мишел Фајфер и Пол Рад.
1 Содржина
Рози (ја глуми Фајфер) е четириесетгодишна разведена жена, вработена во рекламна агенција, која живее со својата ќерка, гимназијалка. Иако изгледа убаво и се чувствува млада, годините сè повеќе ја оптоваруваат. Еден ден, таа запознава маж кој е 10 години помлад од неа и кој многу ја привлекува. Истовремено, нејзината ќерка Изи се вљубува во едно момче од нејзиното училиште, но, бидејќи се работи за ново искуство, таа не е сигурна дали станува збор за вистинска љубов. Тогаш, работите се усложнуваат и следуваат неочекувани моменти...
Едногрба камила

Едногрба камила, наречена и дромедар или арапска камила — вид цицач од семејството на камилите (''Camelidae'').
Камилата прв ја опишал Аристотел, а биномниот (научен) назив ѝ го дал Карл Лине во ''Систем на природата'' (1758). Најрани предци на овие животни се членовите на изумрениот род ''Protylopus'' од еоценот. Мажјаците се високи и тешки , додека пак женките се високи и тежат . По боја се движат од светла до темна кафеава. Забележливата грпка е висока и составена од масти сврзани со влакнесто ткиво.
Животното може да се види во Зоолошката градина во Скопје.
1 Физиономија
Телото на повеќе начини им е приспособено на животтот во пустински услови. За да се заштитат од песочните бури, на лицето имаат густи веѓи, два реда долги трепки и ноздри што се затвораат. Во ушите имаат заштитни влакна, од истите причини. Кога немаат пристап до вода, проблемот го решаваат со промена на телесната температура во износ од 6 °C, и тоа 34° наутро до 40° напладне. Со ова, камилите го намалуваат дотекот на топлина од околината, а со тоа и потењето. Бубрезезите им се исто така прилагодени на условите, и можат да поднесат загуба на вода во количество дури 30% од телесната маса (за споредба, губитокот на 15% кај другите животни доведува до смрт). Се парат зиме, кога е влажната сезона. Бременоста трае 15 месеци и се раѓа едно младо, кое мајката го дои 2 години.
2 Исхрана и поведение
Се хранат со лисје и пустинска растителност како трнливите растенија, на кои устата има голема отпорност. Активни се дење, а на квечерина се одмораат во групи. Стадото се состои од околу 20 единки, предводено од „началник“ и меѓусебно општат со низа разни огласувања. Некои мажјаци образуваат „ергенски“ групи. Не покажуваат знаци на територијалност, а стадата се здружуваат заедно кога се во неволја. Во дивината, непријатели на камилата се волкот и лавот, а во минатото — и тигарот.
3 Потекло и застапеност
Местото на потекло на едногрбата камила не е сосема утврдено, но се смета дека првпат е припитомена во Сомалија и на Арапски Полуостров пред околу 4000 години. Домашните камили се застапени ширум Африканскиот Рог, Северна Африка, Јужна Азија и Блискиот Исток и вкупно бројат 13 милиони грла. Човекот ја користи како товарно животно и за превоз во услови каде другите животни не можат да опстанат. Влакното на камилите е многу ценето за ткаенини, а изметот наоѓа примена како ѓубриво и гориво.
4 Поврзано
* Двогрба камила
* Камили
* Мозлоноги
Зад непријателските линии (филм)

Зад непријателските линии - американски филм, во режија на Џон Мур. Главните улоги ги толкуваат: Овен Вилсон, Џин Хекман, итн.
1 Содржина
Поручникот Крис Барнет (го игра Вилсон) е воен пилот кој е нестрплив да учествува во воени акции, наместо да изведува секојдневни рутински летови од носачот на авиони, стациониран на Јадранското Море. Еднаш, неговиот заповедник, адмиралот Рејграф (го игра Хекман) го испраќа во извидувачки лет над Босна. Барнет лета над забранетата зона и открива нешто што светот не сака да го види: движење на српската војска и масовни гробници. Меѓутоа, неговиот авион е соборен, по што српските војници го стрелаат неговиот соборец од авионот. Потоа започнува голема и долга потера по Барнет, кого американската армија го остава самиот да се снаоѓа. Сепак, Барнет успева да побегне, а во последен миг, адмиралот Рејграф испраќа три хеликоптери, кои ја уништуваат српската војска и го спасуваат Барнет.
Американски маршали (филм)

Американски маршали (англиски: ''US Marshals'') - американски филм, во режија на Стујуарт Берд. Главните улоги ги толкуваат: Весли Снајпс, Томи Ли Џонс, Роберт Дауни Џуниор итн.
1 Содржина
При еден транспорт на затвореници, злогласниот криминалец Шеридан успева да побегне. Тогаш, започнува голема полициска потера по него...
Доказ за живот (филм)

Доказ за живот - американски филм, во режија на Телјор Хекфорд. Главните улоги ги толкуваат: Мег Рајан, Расел Кроу, Дејвид Морс итн.
1 Содржина
Елис Боуман и нејзиниот сопруг Питер се селат во измислената јужноамериканска држава Текала, каде Питер работи на изградбата на една брана. Иако Елис не е среќна заради преселбата, таа сепак решава да остане во новото место на престој. Целата ситуација се менува од корен кога Питер ќе биде киднапиран од герилците на Ослободителната армија на Текала, кои веруваат дека тој работи за нафтена компанија.
Рак на простата

Рак на простата (латински: ''Carcinoma prostatae'') - злоќудно заболување на простатата, жлезда кај машкиот репродуктивен систем. Повеќето канцери на простатата се спорорастечки; сепак, во некои случаи можат да растат релативно брзо. Канцер-клетките може да се прошират од простатата во други делови од организмот, особено во коските и лимфните јазли. Првично може да нема симптоми. Во подоцните стадиуми, може да доведе до тешкотии во мокрењето, крв во урината или болка во карлицата, грбот, или при мокрење. Слични симптоми покажува и бенигна хиперплазија на простатата. Други симптоми во подоцните стадиуми се чувство на замор поради ниското ниво на црвени крвни клетки.
Фактори кои го зголемуваат ризикот за појава на рак на простатата се возраста, семејна историја на болеста, и расата. Околу 99% од случаите се појавуваат кај мажи над 50 години. Ако роднина од прво колено боледувал од рак на простатата ризикот за појава се зголемува за два до трипати. Во САД, почеста е појавата кај афроамериканското население во споредба со белото население. Други фактори за појава вклучуваат исхрана богата со процесирано месо, црвено месо или млечни производи или исхрана сиромашна со одредени видови на зеленчук. Откриена е поврзаност на гонорејата со зголемен ризик за појава на рак на простатата, но причината за оваа поврзаност не е идентификувана. Зголемен ризик е исто така поврзан со BRCA-мутациите. Карциномот на простата се дијагностицира со биопсија. Потоа може да се изведе медицинско снимање со цел да се утврди дали канцерот се проширил во други делови од организмот.
1 Фактори на ризик
Ракот на простатата е најчестото злоќудно заболување кај мажите во развиените земји и претставува најголем здравствен проблем кај мажите во втората и во третата животна доба. Оваа болест е најчеста кај мажите на возраст над 70 години, а многу ретко се јавува на возраст под 40 години.
Најчести фактори на ризик за појава на оваа болест се: начинот на исхрана, режимот на живот, пушење, стрес, пиење алкохол, како и наследните фактори. Ако роднина од прво колено (татко или брат) боледувал од рак на простатата, ризикот за појава на оваа болест кај останатите машки членови на семејството се зголемува за двапати.
2 Дијагностика и терапија
За рано откривање на ракот на простатата се препорачуваат редовни годишни уролошки прегледи со ултразвук и анализа на присуството на специфичниот антиген во крвта - PSA (Prostate-specific antigen).
Лекувањето на ракот на простатата вклучува оперативен зафат, придружен со радиотерапија или хемотерапија, како и примена на одредени лекови.
Превеза

Превеза (грчки: ''Πρέβεζα'') — град во регионот Епир, Северозападна Грција, сместен во устието на Амбракискиот Залив. Главен град е на општинската единица Превеза. Населението на градот во 2011 изнесувало 20.795 жители.
Александар Ѓурчинов

Александар Ѓурчинов - Ацо ( - , ) — македонски филмски режисер и сценарист, најпознат по своето дело Исправи се Делфина.
1 Животопис
Ѓурчинов е роден во Скопје на 30 јануари 1934 година, но потекнува од струшкото село Јабланица. Во 1962 година дипломира уметност во Белград. Долги години се занимавал со кино-аматеризам. Во 1958 година го добил првиот професионален ангажман на филм, како асистент по режија во копродукцискиот филм „Дубровски“ на режисерот Вилијам Дитерле. Ѓурчинов бил и асистент и помошник-режисер на повеќе режисери, меѓу кои е и познатиот француски режисер Кристијан Жак, кај кого работел за време на студискиот престој во Париз.
Долги години бил директор на „Македонија филм“ од каде дал голем придонес за македонската кинематографија.
Добитник е на наградите во 1966, Награда „11 Октомври“ за „Весници, весници“ во 1977 на ФЈИФ Пула, Бронзена арена за режија за „Исправи се, Делфина“, во 1977 на ФФ, Бања Лука,Трета награда за сценарио за „Исправи се, Делфина“, во 1978 на МФФ на спортски филмов во Париз, Награда CIDALC истортака за Исправи се, Делфина“.
Починал во Скопје на 11 септември 2015 година.;Филмографија:*1959: Дубровски (Асистент на режија)
*1961: Мирно лето (Асистент на режија)
*1961: Солунските атентатори (Асистент на режија)
*1964: Кратовско злато (Асистент на режија)
*1964: Светлостите во канон заклучени (Асистент на режија)
*1964: Средба на солидарноста (Режија и сценарио)
*1965: Весници, весници (Режија)
*1966: Мала скопска хроника (Режија и сценарио)
*1967: На охридските извори (Асистент на режија)
*1970: Празник (Режија и сценарио)
*1971: Македонски дел од пеколот (Помошник на режија)
*1976: Најдолгиот пат (Асистент на режија)
*1977: Исправи се, Делфина (Режија и сценарио)
*1977: Матуранти (Режија и сценарио)
*1982: Вангел Наумовски (Режија)
2 Наводи
*
Список на реки во Хрватска

Ова е список на реки во Хрватска.
1 Реки подолги од 50 километри во Хрватска
, Река, Должина во Хрватска (км), Вкупна должина (км), Се влева во
1., Сава, 562, 945, Дунав
2., Драва, 505, 749, Дунав
3., Купа, 296, 296, Сава
4., Дунав, 188, 2860, Црно Море
5., Босут, 151, 186, Сава
6., Корана, 134, 134, Купа
7., Бедња, 133, 133, Драва
8., Лоња, 133, 133, Сава
9., Чесма, 124, 124, Лоња
10., Уна, 120, 212, Сава
11., Вука, 112, 112, Дунав
12., Добра, 104, 104, Купа
13., Цетина, 101, 101, Јадранско Море
14., Глина, 100, 100, Купа
15., Карашица, 91, 91, Драва
16., Сутла, 89, 92, Сава
17., Орљава, 89, 89, Сава
18., Илова, 85, 85, Лоња
19., Одра, 83, 83, Купа
20., Лика, 78, 78
21., Крапина, 75, 75, Сава
22., Крка, 73, 73, Јадранско Море
23., Пакра, 72, 72, Лоња
24., Суња, 69, 69, Сава
25., Зрмања, 69, 69, Јадранско Море
26., Мура, 67, 483, Драва
27., Плитвица, 65, 65, Драва
28., Мрежница, 63, 63, Корана
29., Глоговница, 61, 61, Чесма
30., Купчина, 56, 56, Купа
31., Мирна, 53, 53, Јадранско Море
2 Реки пократки од 50 километри во Хрватска
, Река, Должина во Хрватска (км), Вкупна должина (км), Се влева во
Трнава, 47, 47, Мура
Спачва, 40, 40, Босут
Бољунчица, 33, 33, Раша
Карашица, 30.46, 81, Дунав
Раша, 23, 23, Јадранско Море
Неретва, 20, 213, Јадранско Море
Рјечина, 19, 19, Јадранско Море
Студва, 19?, 37, Босут
Слуњчица, 12.5, 12.5, Корана
Гацка, 11, 11
Јадро, 4, 4, Јадранско Море
Омбла, 0.03, 0.03, Јадранско Море
3 Поврзано
*Географија на Хрватска
Еврејски гробишта Маслинова Гора

Еврејски гробишта Маслинова Гора — гробишта во Ерусалим, најстари еврејски гробишта во светот. Исто така и најголеми гробиштата за Евреите. Гробиштата се наоѓаат на Маслиновата Гора, во близина на Стариот град на Ерусалим. На гробиштата има над 150.000 гробови.
1 Галерија
Иван Грозни (филм)

Иван Грозни - (руски: ''Иван Грозный'') - советски филм од 1944 година, во режија на Сергеј Ејзенштајн. Главните улоги ги толкуваат: Николај Черкасов, Људмила Целиковска, Серафима Бирман, Михаил Названов, Михаил Жаров, Амвросиј Бухма, Михаил Кузнецов, Андреј Абрикосов итн. Темата за филмот ја предложил Сталин, кому Иван Грозни му бил еден од идолите. За овој филм Ејзенштајн ја добил Сталиновата награда.
1 Содржина
Московскиот кнез Иван (го игра Черкасов) се прогласува себеси за цар на Русија, наспроти големото незадоволство на благородниците. Неговата моќ се зголемува кога го освојува градот Казан кој е под власт на Татарите. Но, по враќањето во Москва, Иван тешко се разболува и ги повикува благородниците да му искажат верност на неговиот син Димитри. Очекувајќи ја смртта на Иван, благородниците коваат планови за неговиот иден наследник, а во сплетките предничи тетката на Иван, кнегината Ефросина Старицка (ја игра Бирман). Исто така, непријателски насторен е и кнезот Андреј Курбски, кој ја посакува царската круна за себе, а освен тоа, љубоморен е поради тоа што Иван се оженил со неговата сакана Анастасија (ја игра Целиковска). Мислејќи дека Иван е мртов, благородниците сакаат да го постават малоумниот кнез Владимир за нов цар, со цел вистинската власт да им припадне ним. Истовремено, Курбски ја бара раката на Анастасија, но таа го одбива, соопштувајќи му дека Иван е жив. Шокиран од чудесното оздравување на Иван, Курбски пред сите кнезови му се заколнува на верност на Иван, кој го назначува за водач на воениот поход против балтичките земји.
Меѓутоа, незадоволството на благородниците не престанува: тие одбиваат да го финансираат воениот поход на Балтикот, а некои ја напуштаат Русија и пребегнуваат во странство. Истовремено, гласниците му јавуваат на Иван дека Курбски извршил предавство, со што пропаѓа воениот поход на Балтикот, а благородниците одбиваат да тргнат во војна против Кримскиот кан. Најпосле, тетката на Иван, Ефросина, успева да ја отруе царицата Анастасија, по што Иван паѓа во очај. Тогаш, напуштен од благородниците, тој одлучува да ја напушти Москва и го повикува обичниот народ да му се придружи. Навистина, народот застанува на неговата страна, а му се приклучуваат и пониските благородници, како Алексеј Басманов (го игра Бухма) и неговиот син Фјодор (го игра Кузнецов). Поткрепен со моќта на народот, Иван се враќа во Москва, каде дознава дека англиската кралица Елизабета му испратила помош со воена опрема.
Национална ботаничка градина на Израел

Националната ботаничка градина на Израел е ботаничка градина која се наоѓа на Скопуска Гора во Ерусалим. Градината е посветена на растенија од Израел. Ботаничка градина е отворена во 1931 од професорот Ото Варбург и д-р Александар Ејг, кои беа основачи и на ботаничкиот оддел при Еврејскиот универзитет во Ерусалим. Откако Скопуска Гора беше издвоена од Израел во 1948 година, отворена е нова ботаничка градина во западен Ерусалим, во Гиват Рам. Новата градина е отворена во 1954 година. Во јужниот дел од градината се наоѓа Гробот на Никанор. Таму е и гробот на двајца ционистички активисти: Леон Пинскер и Менахем Усишкин.
Група 10 на периодниот систем

Група 10 (никлена група) — група елементи од периоден систем која ги опфаќа никелот (Ni), паладиумот (Pd), платината (Pt) и дармштатиумот (Ds) — преодни метали од d-блокот. Сите познати изотопи на дармштатиумот се радиоактивни со краток период на полураспад и не се среќаваат во природата, туку вештачки создадени во крајно мали количества, во лабораториски услови.
Како и кај другите групи, елементите од оваа група имаат свои шеми на електронската конфигурација (особено во последната обвивка). Сепак, тие се особено слаби, со исклучок на оваа кај паладиумот. Предвидената конфигурација на дармштатиумот се заснова на релативистичката стабилизација на орбиталата 7s која е доследна на дијагоналното правило, што е необично за оваа група.
1 Хемија
Z, Елемент, Електрони по обвивка
28, никел, 2, 8, 17, 1
46, паладиум, 2, 8, 18, 18
78, платина, 2, 8, 18, 32, 17, 1
110, дармштатиум, 2, 8, 18, 32, 32, 16, 2
Дармштатиумот дсоега не е добиен во чист облик, па затоа неговите својства не се потврдени со сиугурност. Останатите елеенти од групата имаат опитно утврдени својства како бели преодни метали со значајна цврстина, прекршување и високи точки на топење.
2 Својства
Металите од групата 10 се бели до светлосиви по боја, со голема сјајност и отпорност на потемнување (оксидација) при стандардни услови. Се одликуваат со голема ковливост и влегуваат во оксидациски состојби +2 и +4 (+1 при посебни услови). Постоењето на состојбата +3 е спорно, бидејќи се смета за привид создаден од други две состојби. Во теорија, металите од групата 10 даваат и оксидација во сосојтба +6 под точно определени услови, но ова треба да се докаже опитно за сите нив освен веќе докажаната платина.
3 Примена
Металите од групата 10 имаат неколку заеднички примени. Тие се:
* украсување: накит и галванизација.
* како катализатори за различни хемиски реакции.
* во легури.
* електрични делови, поради предвидливата промена во електричната отпорност при разни температури.
* суперпроводници: како делови од легурите.
4 Биолошка улога и токсичност
Никелот има важна улога во биохемијата на организмите како дел од активниот центар за ензими. Останатите елементи од групата немаат биолошка улога, туку се токсични.
5 Поврзано
* Платинска група
Арта

Арта (|Άρτα) — град во Северозападна Грција, во регионот Епир. Во историјата градот бил познат како ''Амбракија''. Познат е по спредновековниот мост на реката ''Арахтос''. Во Арта постои и тврдина од 13 век и многу цркви од византиски стил. Градот е седиште на Технолошкиот образовен институт на Епир. Има 24,427 жители.
1 Општина
Сегашната општина Арта беше формирана во 2011 со соединување на 5 поранешни општини:* Амвракикос (Aneza, Vigla, Gavria, Kalogeriko, Koronisia, Polydroso, Rachi, Strongyli, Psathotopi)
* Арта (Arta, Keramates, Kostakioi, Limini)
* Филотеи (Agios Spyridon, Kalamia, Kalovatos, Kirkizates, Rokka, Chalkiades)
* Влахерна (Vlacherna, Grammenitsa, Grimpovo, Korfovouni)
* Хировуни (Ammotopos, Dafnoti, Kampi, Pantanassa, Pistiana, Rodavgi, Skoupa, Faneromeni)
1.1 Квартови во Арта
*Агиа Триада
*Агии Анаргири
*Агиос Јоргос
*Елеуса
*Гликорисо
*Като Панагиа
*Маратовуни
Нов амам (Дебар)

Новиот амам — поранешен амам кој се наоѓа во градот Дебар, Општина Дебар.
За настанувањето на Новиот амам во Дебар нема сигурни пишани податоци. Се наоѓа во централното градско подрачје на Дебар, во непосредна близина на чаршијата. На јужната страна на амамот се прилепени низа дуќани што е во контекст на неговата локација - непосредно блиску до градската чаршија.
Според стилските особености на амамот, присуството на бароките елементи во камената декорација но и неговата конципираност, тој се датира во првата половина на XVIII век, додека шадрван салата, која била составен дел од амамот, според применетиот градежен материјал и начинот на ѕидање евидентно е дека била изградена во XIX век.
Во тамбурот на куполата во шадрван салата се запишани годините 1887 и 1907 што веројатно претставуваат години на некоја поправка или декорирање на објектот. Концепциски и функционално амамот припаѓа на развиениот тип амами. Чистата и јасна просторна и функционална организација на амамот, присуството на спрат со галерија и тамбур во шадрван салата, како и применетиот начин на градба се одлики кои зборуваат за искуството на градење и ги формираат и нагласуваат вредностите на овој амам.
Тој е единствениот кој ги содржи сите неопходни функционални компоненти. Од шадрван салата се влегува во останатите простории од амамот – капалукот - соблекувална односно чекална во зимскиот период, халвет – централното место за капење кое е покриено со купола и во која се наоѓаат четири помали халвети, а на крајниот дел од источната страна е сместен резервоарот за вода – хазна и огништето - ќулхан. Покрај останатото, неговата уникатност се состои и во добро сочуваниот „ѓобек таш“ (камена или мермерна издигната клупа, сместена во средината на амамот), сместен во халветот, а кој воедно претставувал и место за одмор.
Покрај архитектонското значење, посебно обележје на амамот му дава и применетата декоративна обработка на камената пластика која е во комбинација на геометриски форми, особено видлива во обработка на курните (мијалниците) и фонтаната (шадрванот). Сликаната декорација беше присутна во сводот на тамбурот со богато колоритни флорални и геометриски мотиви.
Новиот амам во Дебар е единствениот амам во Македонија кој најдолго ја задржал својата функција, односно тој бил во функција до 1992 година. Денес амамот се користи како уметничка галерија.
1 Поврзано
* Стар амам (Дебар)
Кадифка

Кадифка или џунџуле — род на едногодишни или повеќегодишни растенија, од кои повеќето се зелјести растенија, во семејството на главоцветните (''Asteraceae'').
Овој род потекнува од Северна и Јужна Америка, меѓутоа некои видови се распространети низ целиот свет.
1 Видови
;прифатени видови
Џуџеста коза

Џуџеста коза или камерунска коза — раса домашни кози со значајно помал раст. Се чуваат претежно како миленици, но и заради млекото во сточарски услови. Ова е мошне издржливо животно, приспособливо на најразлични климатски и околински услови. Единките со родовник се натпреваруваат на изложби.
Животното може да се види во Зоолошката градина во Скопје.
1 Изглед
Женките тежат , а мажјаците . Високи се од . Шарата на крзното значајно се разликува меѓу единките, и може да се категоризира како карамелна, агутска и црна, а како поткласи се јавуваат карамелата со црни белези, карамелата со кафеави белези, кафеава агутска, сива агутска, црна агутска, црна со бели белези и сосем црна.
2 Размножување
Џуџестата коза се размножува по повеќепати годишно и раѓа 1-4 јариња за во текот на годината. Бременоста трае 5 месеци. Сопствениците ги парат женките на возраст од 18 месеци, иако самата коза може да зачне на возраст од само два месеци ако не се одвојат од машките јариња. Новородените јарења веднаш почнуваат да цицаат, почнуваат да јадат жито и растителен материјал во рок од една недела, а престануваат со цицање веќе на десет недели.
3 Потекло
Расата води потекло од Камерун, Западна Африка, од каде е пренесена во зоолошките градини во Европа, а потоа и во САД за приказни и истражни цели. Подоцна стекнала популарност како домашен миленик, на посетителските фарми и изложбено животно поради кроткоста и физичката издржливост.
4 Живеалиште и нега
Овие животни се прилагодуваат на речиси секоја клима и јадат треви, зеленило и жито. Сакаат да скокаат преку предмети и да се качуваат на нив. Имаат потреба од постојан пристап до засолниште и отворен простор, како и животно за друштво, кое не мора да биде од нивниот вид. Пијат исклучиво свежа вода. Покажуваат љубов и приврзаност ако со нив се постапува убаво. Можат да се дресираат, со повеќе труд. Зиме им е неопходна топлина и удобно легло. Водата и храната треба да им бидат млаки и живеалиштето да нема провев.
5 Поврзано
* Список на козји раси
* Домашна коза
Максим Гоналон

Максим Гоналон (; роден на 10 март 1989 г.) — француски фудбалер од средниот ред кој игра во италијанскиот клуб Рома.
1 Клупска кариера
1.1 Олимпик Лион
Гоналон бил дел од Олимпик Лион од 10-годишна возраст и во клубот ги поминал сите возрасни категории. На 6 јули 2009, Гоналон од младинскиот тим на Олимпик Лион бил префрлен во сениорскиот тим и го потпишал својот прв професионален договор во кариерата кој бил со важност од една година. Клубот имал можност да го задржи за следните две сезони откако договорот ќе истекол. Тој го добил бројот 41 и бил дел од подготовките на Олимпик Лион за новата сезона. Својот прв натпревар за клубот, Гоналон го одиграл на 25 август 2009 во вториот натпревар од плеј-офот од Лигата на Шампионите 2009/10 против Андерлехт влегувајќи од клупата во 73. минута од натпреварот заменувајќи го Жереми Тулалан.
На 20 октомври, откако влегол во 42. минута заменувајќи го повредениот Крис, Гоналон го постигнал својот прв гол за Олимпик Лион против Ливерпул на Енфилд, во натпревар од групната фаза од Лигата на Шампионите, кој Олимпик Лион го добил со 2–1. На 16 јануари 2010, Гоналон го постигнал својот прв гол во француската лига 1 против Нанси. Десет дена подоцна, Гоналон потпишал нов четиригодишен договор и се обврзал да остане во клубот до 2014 година. Во јануари 2013, тој ја преземал капитенската лента од аргентинецот Лисандро Лопес, и на својот прв натпревар како капитен, против Троја, го постигнал водечкиот гол во победата од 2–1 на Олимпик Лион во француското првенство.
1.2 Рома
На 3 јули 2017 година, Гоналон потпишал четиригодишен договор со Рома.
2 Репрезентација
Гоналон го одиграл својот прв сениорски натпревар за Франција против САД на 11 ноември 2011 година.
3 Титули
;Олимпик Лион
*Куп на Франција (1): 2011-12
*Суперкуп на Франција (1): 2012
Византиска бања (Солун)

Византиската бања (|Βυζαντινά Λουτρά Άνω Πόλης) во стариот дел од Солун е единствената бања која е останата до денес од византискиот период во Грција. Се наоѓа на улицата Теотокопулу во горниот стар дел на градот Солун.
Бањата потекнува од доцниот 13 век или од почетокот на 14 век, и постојано била во употреба сè до 1940 година. Оригиналната градба ја следи линијата на типичната римска бања, со ''фригидариум'', ''тепидариум'' и ''калдариум'', секоја од нив со по две простории. На северниот дел се наоѓа цистерна од која бањата се снабдувала со вода. Во византиско време, бањата ја користеле и мажи и жени, а за време на отоманскиот период бањата била строго поделена на женски и машки дел, со тоа што двете простории биле одделени.
Во 1988 геодина, вклучена е во списокот на Старохристијански и византиски споменици на Солун, список на светско наследство на УНЕСКО.
Музеј на византиската култура

Музеј на византиската култура (|Μουσείο Βυζαντινού Πολιτισμού) е музеј во Солун, Грција, кој е отворен во 1994 година.
1 Историја
Во 1977 година бил распишан натпревар меѓу архитектите со цел да се избере најдобриот дизајн и изглед за овој музеј. На натпреварот победила идејата на Кирјакос Крокос. Градбата започнала во март 1989 година, а завршила во октомври 1993 година. Антиквитетите од византискиот музеј во Атина биле префрлени во јуни 1994 година, а некои од нив биле дел од изложбата подготвена за свеченото отворање. Музејот е отворен на 11 септември 1994 година.
Суперкуп на Македонија во кошарка 2015

Суперкупот на Македонија 2015 или наречен уште и Хуавеи Суперкуп 2015 поради спонзорски причини било 7. издание на Суперкупот на Македонија во кошарка. Финалниот турнир се одиграл во спортскиот центар Билјанини Извори во Охрид во организација на Македонската кошаркарска федерација и Општина Охрид во соработка со „Хуавеи“. Во овогодинешното издание, во натпреварувањето за првпат учествувале четири екипи, односно сите финалисти од двете натпреварувања, односно Првенството и Купот. Во ова издание првак бил МЗТ Аеродром.
1 Место на одржување
Охрид
Спортска сала Билјанини Извори
Капацитет: 3,000
2 Учесници
Екипа, Обезбеден пласман преку
МЗТ Аеродром, Првак во Првата лига мажи 2014/15
Работнички, Првак во Купот на Македонија 2015
Куманово 2009, Вицепрвак во Првата лига мажи 2014/15
Кожув, Вицепрвак во Купот на Македонија 2015
3 Финале
Суперкуп на Македонија2015 Победник
МЗТ Аеродром 2<sup>ра</sup>титула
4 Признанија
* Најкорисен играч на турнирот - Димитар Мираковски (Работнички)
* Најдобар стрелец на турнирот - Ѓорѓе Дреновац (МЗТ Аеродром)
Извор:
5 Поврзано
* Прва македонска кошаркарска лига 2015/16
* Куп на Македонија 2016
* Втора македонска кошаркарска лига 2015/16
* Македонска кошаркарска федерација
Св. Автоном

Свети Автоном - христијански свештеномаченик и светец.
1 Животопис
Свети Автоном, по потекло, бил од Италија, каде служел како епископ. За време на прогоните спроведувани од императорот Диоклецијан, тој се преселил во Сореос, во областа Витинија, Мала Азија. Во Сореос, св. Автоном ја подигнал црквата „Св. архангел Михаил“. Во Сореос, св. Автоном живеел во куќата на некој добар христијанин Корнелиј кого го посветил најпрвин за презвитер, а потоа и за епископ. Во близината на Сореос се наоѓало местото Лимна, населено со пагани, но св. Автоним, со своето проповедање на евангелието, успеал многумина да преобрати во христијанската вера. Меѓутоа, еден ден, паганите го нападнале храмот „Св. архангел Михаил“, убивајќи многу христијански верници, а настрадал и св. Автоном, кој бил убиен на олтарот.
За време на владеењето на царот Константин, некој царски благородник, со име Севиријан, подигнал храм на гробот на св. Автоном. Двесте години по смртта, св. Автоном му се јавил на некој војник со име Јован и тој ги откопал моштите на светецот, кои биле целосно недопрени. Потоа, многумина болни оздравиле од моштите на св. Автоном.
Александар Ставрев

Александар Ставрев (роден на 30 март 1977 г. во Скопје) — македонски фудбалски судија. Тој е постојан судија на натпреварите од европските купови.
Ставрев станал судија под знакот на ФИФА во 2006 година. Тој ја делел правдата на натпревари од квалификациите за Светското првенство 2010 и 2014.
Црква „Св. Ѓорѓи“ - Осој

Црква „Св. Ѓорѓи“ - Осој — главна селска црква во мијачкото село Осој, сместена на самото сретсело во дебела сенка на една рамна и пространа ливада.
Во црковниот двор се влегува преку камбанаријата, која е соѕидана од црвени фасадни тули, која служи и како порта кон црквата. Во самиот двор на црквата, воедно се наоѓа и кошаркарско игралиште.
Во иконостасот на црквата се наоѓа една икона на познатиот мајстор Дичо Зограф и остатокот на Исаија Џиков, зограф од истото село.
1 Галерија
2 Поврзано
* Дебарско архијерејско намесништво
* Дебарска парохија
* Осој
Распаден производ

Распаден производ (наречен и изведен изотоп или изведен нуклид) — нуклидот преостанат од радиоактивниот распад во низа чекори наречена распаден ланец. На пример, <sup>238</sup>U се распаѓа на <sup>234</sup>Th, што се распаѓа на <sup>234m</sup>Pa, кое пак се распаѓа на друуги изотопи за крај да дојде до <sup>206</sup>Pb (кој е стабилен):
<math>
\mbox{U-238} \rightarrow \overbrace{ \underbrace{\mbox{Th-234_{\mbox{U-238 \rightarrow \underbrace{\mbox{Pa-234m_{\mbox{U-238 \rightarrow \ldots \rightarrow \mbox{Pb-206} }^{\begin{array}{c} \mbox{U-238} \end{array
</math>
Во примеров:
*<sup>234</sup>Th, <sup>234m</sup>Pa,…,<sup>206</sup>Pb се распадни производи на <sup>238</sup>U.
*<sup>234</sup>Th е изведеник на <sup>238</sup>U.
*<sup>234m</sup>Pa (234, метастабилен) е второизведеник на <sup>238</sup>U.
Сите тие се изведеници на <sup>238</sup>U.
Распадните производи се важни за добивање увид во природата на радиоактивниот рапад и постапувањето со радиоактивен отпад.
Кај елементите so атомски број поголем од оловото, распадниот ланец обично завршува со изотоп на талиумот или оловото.
Во многу случаи, членовите на распадниот ланец се многу порадиоактивни од првичниот нуклид. Така, достатна количина ураниум е опасно радиоактивна во чист облик, а некои парчиња уранинит во природата се мошне опасни бидејќи содржат радиум. Друг пример се ториумските гасни мрежички, кои имаат многу мала радиоактивност кога се нови, но стануваат далеку порадиоактивни по само неколку месеци. доколку во меѓувреме не се искористат.
Иако не може да се предвиди дали кога некој атом од радиоактивна супстанција ќе се распадне, распадните производи се крајно предвидливи. Поради ова, распадните производи се можне важни за научниците што треба да ја знаат количината и видот на матичниот производ. Ваквите испитувања се прават кога треба да се утврди степенот на загаденост во и околу атомските централи и на други места.
1 Поврзано
* Распаден ланец
Волумен на дистрибуција

Волумен на дистрибуција (V<sub>D</sub>, исто така познат како привиден волумен на дистрибуција) претставува теоретски волумен на течност која ја содржи целокупната количина на администриран лек со иста концентрација како таа на лекот во крвната плазма.
V<sub>D</sub> е во директна корелација со количеството на лек дистрибуиран во ткивата; повисок V<sub>D</sub> укажува на тоа дека поголема количина на лек се дистрибуира во ткивата.
1 Равенка
Волуменот на дистрибуција е даден со следнава равенка:
:::::::<math>{V_{D = \frac{\mathrm{Q{\mathrm{Cp</math>
Каде:
* Q = вкупното количество на лек во организмот
* Cp = плазматската концентрација на лекот
Солунски безистен

Солунскиот безистен (|Μπεζεστένι Θεσσαλονίκης) е создаден од османлискиот султан Мехмед II (1455-1459) во Солун, Грција.
Безистенот се наоѓа на раскрсницата меѓу улиците „Венизелос“ и „Соломос“, наспроти Хамза-бегова џамија и старата општина. Денес во безистенот се сместени различни продавници.
1 Поврзано
Безистен
Троскот

Троскот (''Polygonum aviculare'') е едногодишна зелјеста билка чии жилави стебленца ползат по земјата и достигаат должина до 60 см. Троскотот има ситни долгнавести лисја, цветовите се бледо-розеникави и многу ситни. Троскотот расте насекаде, во ниви, лозја и ливади.
Чајот од троскот се употребува пред сè како благо средство за лечење на органите за варење, чир на желудник и дванаесетпалачно црево, дијареа и повраќање. Оваа билка уште се користи при крварења на внатрешни органи, особено бели дробови и матка и хемороиди, а надворешно се користи за габични инфекции на кожата.
1 Видови
*''Polygonum calcatum''*''Polygonum microspermum''*''Polygonum aequale''*''Polygonum monspeliense''*''Polygonum heterophyllum''**''Polygonum heterophyllum'' subsp. ''virgatum''*''Polygonum rurivagum''*''Polygonum aviculare'' subsp. ''depressum'' (= ''P. arenastrum'')
*''Polygonum aviculare'' subsp. ''rurivagum''*''Polygonum aviculare'' subsp. ''neglectum''*''Polygonum aviculare'' subsp. ''aviculare''
Три дена во септември (филм)

„''Три дена во септември''“ — македонски филм од 2015 година, во режија на Даријан Пејовски.
Филмот бил снимен во продукција на „Skopje Film Studio“ и „Ikone Studio“, а бил финансиран од Агенцијата за филм на Република Македонија и Кинематографскиот центар на Косово.
1 Содржина
Две сосема различни жени, едната проститутка, а другата притаен одмаздник, по силата на судбината влегуваат во сојуз и меѓусебно си помагаат во расчистувањето на нивното темно минато. Имено, Марика (ја игра Тоциновски) убива човек во самоодбрана и, бегајќи од законот, влетува во еден воз каде ја среќава Јана (ја игра Ристиќ) - тивка жена во доцните триесетти години, која патува во својата викендичка во планините. Марика ја користи приликата и се засолнува во викедницата на Јана, но влетува во неочекувана и опасна авантура...
2 Работен состав
* главни улоги: Камка Тоциновски, Ирена Ристиќ, Адем Карага, Милица Стојанова, Салаетин Билал, Катерина Коцевска, Кирил Коруновски, Александар Микиќ, Мукерем Билал.
* продуцент: Томи Салковски,
* сценарио: Даријан Пејовски и Игор Иванов,
* музика: Александар Пејовски,
* костимографија: Емилија Ивановска Атанасовска,
* шминка: Симона Ристевска,
* монтажа: Владимир Павловски,
* звук: Игор Поповски,
* директор на фотографијата: Димо Попов.
Морско ниво

Морско ниво или морско рамниште (најчесто подразбира средно морско ниво) — просечното ниво на површината на дадено море или сите океани: Оваа вредност се зема како појдовна при изразувањето на надморска височина во картографијата and морепловството и воздухопловството. Во последниот случај, ова е стандардна надморска височина на која се мери атмосферскиот притисок за баждарење на висината на која ќе лета воздухопловот.
Во поедноставни ситуации, како стандард се зема средниот водостој помеѓу плимата и осеката на некое место.
Морското ниво го засегаат повеќе чинители и истото се разликувало во различни геолошките периоди. Така, внимателното мерење на морското ниво претставува важен показател за климатските промени и неговото покачување се наведува како доказ за глобално затоплување.
Поимот надморска висина најчесто се однесува на средна/просечна надморска висина (С.Н.В или П.Н.В) и се изразува во метри (М.Н.В)
1 Средно морско ниво
Средното морско ниво (СМН) обично се дефинира како просечно релативно морско ниво во некој временски период, како што е месец или година, доволно долг за да може да се изведе просек од непостојаните вредности какви што се брановите.
2 Пораст на средното морско ниво
Евстатскиот пораст на морското ниво е промена во глобалното средно морско ниво поради промената на зафатнината на светскиот океан. Релативниот пораст на морското ниво се јавува онаму каде што постои нето-пораст нивото на океанот во однос на месните движења на копното. Творците на климатските модели главно се задржуваат на процената на евстатската промена на морското ниво. Истражувачите на влијанијата главно се осврнуваат на релативната промена на морското ниво.
3 Поврзано
* Надморска висина
* Покачување на морското ниво
* Плимомер
* Водостој
* Геодетски појдовник
* Крајни точки на земјата
Анасо Јободвана

Анасо Јободвана (роден на 30 јули 1992 г.) е јужноафрикански атлетичар кој се натпреварува во спринтерските дисциплини. Тој се натпреварувал на трката на 200 метри на Летните олимписки игри 2012 во Лондон каде истрчал сопствен најдобар резултат од 20.13 секунди и се пласирал во финалето, во кое завршил на 8. место.
На Светското првенство 2015, Јободвана го освоил бронзениот медал на трката на 200 метри, зад Јусејн Болт и Џастин Гетлин истрчувајќи сопствен најдобар резултат од 19.87 секунди.
0.1 Лични рекорди
Дисциплина, Резултат, Место, Датум
100 метри, 10.10, Гринсборо, САД Казањ, Русија, 24 мај 20138 јули 2013
200 метри, 19.87, Пекинг, Кина, 27 август 2015